**სარჩევი**

1. ტენდერის მიზანი
2. შერჩევის პროცესის მიმდინარეობა
3. ტენდერით შესასყიდი საქონელის/მომსახურების სპეციფიკაციები
4. შერჩევის კრიტერიუმები და მოთხოვნები პრეტენდენტის მიმართ
5. შემსყიდველის ვალდებულებები
6. კონტრაქტორის ვალდებულებები
7. დოკუმენტაცია / საშემსრულებლო ნახაზები
8. შესასრულებელი სამუშაოების ხარისხი
9. სატენდერო წინადადება
10. პრეტენდენტის დისკვალიფიკაცია
11. კონფიდენციალურობა
12. სატენდერო წინადადების წარდგენა
	* + 1. **ტენდერის მიზანი**

სს ევექსის კლინიკები („შემსყიდველი“) პრეტენდენტებს სთავაზობს ტენდერში - სს ევექსის კლინიკები - პოლიკლინიკის მოწყობის სარემონტო სამუშაოების შესრულებაში მონაწილეობის მიღებას.

წინამდებარე დოკუმენტის მიზანია, პრეტენდენტს განემარტოს შემსყიდველის მოთხოვნები და პირობები სრულყოფილი სატენდერო წინადადების წარსადგენად.

ტენდერში გამარჯვებულ პირთან ხელშეკრულებას გააფორმებს **სს ევექსის კლინიკები.**

* + - 1. **შერჩევის პროცესის მიმდინარეობა**

შერჩევა ჩატარდება შემდეგი განრიგით:

* პრეტენდენტებმა სატენდერო წინადადება უნდა წარმოადგინონ არაუგვიანეს 2022 წლის 19 დეკემბერის 18:00 საათისა.
* შემსყიდველი განიხილავს შემოსულ სატენდერო წინადადებებს და მოახდენს პრეტენდენტ/ებ/ის, წარმოდგენილი წინადადებების შეფასებასა და გამარჯვებული კომპანიის (შემდგომში „კონტრაქტორი“) გამოვლენას, წინასწარ განსაზღვრული შერჩევის კრიტერიუმების მიხედვით.
* საჭიროების შემთხვევაში, შერჩეულ პრეტენდენტ/ებ/თან ჩატარდება დამატებითი მოლაპარაკებები.
* საბოლოო ეტაპზე გამარჯვებულთან გაფორმდება ხელშეკრულება.
* ტენდერი განხორციელდება შემდეგ ვადებში:

|  |  |
| --- | --- |
| **ტენდერის ეტაპები** | **ვადა** |
| ტენდერის გამოცხადება | 01 დეკემბერი 2022 წ. |
| სატენდერო წინადადებების მიღება | 19 დეკემბერი 2022 წ. |
| გამარჯვებული პრეტენდენტ(ებ)ის გამოვლენა  | 23 დეკემბერი 2022 წ. |
| ხელშეკრულების გაფორმება | 29 დეკემბერი 2022 წ. |

* შემსყიდველი იტოვებს უფლებას, ტენდერის მიმდინარეობის ნებისმიერ ეტაპზე შეაჩეროს, შეწყვიტოს ან/და გამოაცხადოს ახალი ტენდერი პრეტენდენტ/ებ/თან წინასწარი შეთანხმების გარეშე, საკუთარი შეხედულებისამებრ.
* ტენდერის შეჩერების / შეწყვეტის შესახებ ინფორმაციის მიღება შესაძლებელი იქნება იმავე საკომუნიკაციო არხით, რითიც განხორციელდება ტენდერის გამოცხადება.
* შემსყიდველი იტოვებს უფლებას, გამარჯვებული პრეტენდენტის გამოვლენამდე გააფართოვოს ან შეცვალოს მოთხოვნები გასაწევ მომსახურებასთან / შესყიდვასთან დაკავშირებით, რის შესახებაც ინფორმაცია განთავსდება იმავე საკომომუნიკაციო არხით, რითიც განხორციელდება ტენდერის გამოცხადება.

**ტენდერით შესასყიდი მომსახურების აღწერილობა / სპეციფიკაციები, შესყიდვის ობიექტი:** სს ევექსის კლინიკები ქალაქ თბილისში, ქ. თბილისი, სულხან ცინცაძის №24 პოლიკლინიკის მოწყობისათვის სარემონტო სამუშაოების შესრულება

სამუშაოთა ჩამონათვალი განსაზღვრულია **დანართში #5** - ხარჯთაღრიცხვა.

**დანართი #7- მასალათა სპეციფიკაცია**

**დანართი #8 - საპროექტო ნახაზები/გეგმები (არქიტექტურული, ელ.ნაწილი\_ინტერნეტის ქსელი, მექანიკური ნაწილი\_ხანძაქრობა, მექანიკური ნაწილი\_გათბობა/გაგრილება/ვენტილაცია, მექ.ნაწილი\_კვამლგაწოვა)**

სატენდერო წინადადება მომზადებულ უნდა იქნას **დანართ #5-ში** განსაზღვრული მოცულობების მიხედვით.

სამუშაოების დასრულების მაქსიმალურ ვადად განსაზღვრულია **75 (ოთხმოცდაათი) კალენდარული დღე** ხელშეკრულების გაფორმების თარიღიდან.

* + - 1. **შერჩევის კრიტერიუმები და მოთხოვნები პრეტენდენტების მიმართ**
* კონტრაქტორის შერჩევა მოხდება შემსყიდველის მოთხოვნებთან შესაბამისობისა და პრეტენდენტის მეირ წარმოდგენილი დოკუმენტაციის/ინფორმაციის გათვალისწინებით.
* მიუხედავად შემსყიდველის მიერ მიღებული საბოლოო გადაწყვეტილებისა, პრეტენდენტი არ არის უფლებამოსილი ნებისმიერი მატერიალური დანახარჯის ან/და ზიანის ანაზღაურების მოთხოვნაზე, რაც მას შეიძლება მიადგეს ტენდერში მონაწილეობით, წარსადგენი სატენდერო დოკუმენტაციის მომზადებით, ან/და იმ მოქმედების განსახორციელებლად, რომელიც აუცილებელია მისი მიერ ტენდერში მონაწილეობის მისაღებად.

**სატენდერო წინადადების განხილვა მოხდება მხოლოდ სრულყოფილად წარმოდგენილი დოკუმენტაციის შემთხვევაში**

**სატენდერო წინადადებები შეფასდება შემდეგი კრიტერიუმების მიხედვით:**

* სამუშაოების შესრულების ფასი
* შესრულების ვადები
* საგარანტიო ვადა
* საგარანტიო პერიოდში რეაგირების ვადა;
* კომპანიის გამოცდილება / სანდოობა / სტაბილურობა
* საკვალიფიკაციო მონაცემების სრულყოფილება

ტენდერში მონაწილეობა შეუძლიათ იმ იურიდიულ პირებს, რომელთა წლიურმა ბრუნვამ ბოლო დასრულებული საგადასახადო წლის მანძილზე შეადგინა არანაკლებ 300,000 ლარი.

* + - 1. **შემსყიდველის ვალდებულებები**

შემსყიდველის ვალდებულებებია:

* მიმდინარე და დამთავრებული სამუშაოების შემოწმება, აღრიცხვა და შესაბამისი ანაზღაურების გადახდა ფაქტობრივად შესრულებული სამუშაოთა აზომვის პრინციპით.
	+ - 1. **კონტრაქტორის ვალდებულებები**

კონტრაქტორის ვალდებულებებია:

* ხელშეკრულებითა და წინამდებარე ტენდერით გათვალისწინებულ შესყიდვასთან დაკაშვირებული სხვა დოკუმენტებით განსაზღრული პირობების/ვალდებულებების განუხრელი დაცვა და შესრულება;
* ხელშეკრულების გაფორმებამდე კონტრაქტორი ვალდებულია, შემსყიდველს წარუდგინოს სამუშაოების შესრულების დეტალური გეგმა-გრაფიკი, რომელიც შესაბამისობაში იქნება ხელშეკრულების პირობებთან და სატენდერო მოთხოვნებთან და რომელიც ხელშეკრულების შემადგენელი ნაწილი გახდება.
	+ - 1. **დოკუმენტაცია / საშემსრულებლო ნახაზები**

ობიექტის საბოლოო მიღება-ჩაბარების აქტის გაფორმებისთვის კონტრაქტორმა უნდა მოამზადოს შემდეგი დოკუმენტები:

* შესრულებეული სამუშაოების ფორმა N2
* დოკუმენტაცია გამოყენებული მასალების შესახებ;
* საშემსრულებლო ნახაზები, რომლებიც წარმოდგენილი უნდა იქნას მარკირებული და აკინძული ეგზემპლარის სახით და ასევე, ციფრულ ფორმატში (PDF და DWG ფაილები).
	+ - 1. **სატენდერო წინადადება**

**(ა)** სატენდერო წინადადება უნდა მოიცავდეს შემდეგ დოკუმენტაციას/ინფორმაციას:

1. პრეტენდენტი იურიდიული პირის ამონაწერი სამეწარმეო რეესტრიდან;
2. ცნობა შემოსავლების სამსახურიდან ბიუჯეტის წინაშე დავალიანების არარსებობის შესახებ;
3. ცნობა, რომ არ მიმდინარეობს პრეტენდენტის მიმართ რეორგანიზაცია-ლიკვიდაცია და/ან გადახდისუუნარობის საქმის წარმოება;
4. კომპანიის კორპორატიული კლიენტების ჩამონათვალი;
5. მინიმუმ ორი სარეკომენდაციო წერილი;
6. „ინფორმაცია პრეტენდენტის შესახებ“, შევსებული დანართ #2-ში მითითებული სახით;
7. „კონფიდენციალურობაზე შეთანხმების პრეტენდენტის მხრიდან ხელმოწერილი ვერსია (შეთანხმება თან ერთვის დანართი #3-ს სახით);
8. პრეტენდენტის მიერ ხელმოწერილი აფიდავიტი - აფიდავიტი მოცემულია დანართი დანართი #4-ს სახით;
9. შევსებული და ხელმოწერილი განფასება/ფასთა ცხრილი (ლარში, დღგ-სა და ტრანსპორტირების ხარჯის ჩათვლით) - მოცემული და დადგენილი დანართი #5-ის სახით; **დანართი #5 წარმოდგენილი უნდა იყოს შევსებული როგორც ექსელის სახით, ასევე ხელმოწერილი;**
10. ინფორმაცია ტენდერით გათვალისწინებული მომსახურების/საქონლის მიწოდებაზე (დეტალები, აღწერილობა, გამოცდილება, სხვა არსებითი გარემოებები).

პრეტენდენტის მიერ მომზადებული ყველა დოკუმენტი უნდა იყოს ხელმოწერილი პრეტენდენტის უფლებამოსილი პირის მიერ და დამოწმებული ბეჭდით (ასეთის არსებობის შემთხვევაში).

დოკუმენტაციის მომზადების თარიღი წინ არ უნდა უსწრებდეს სატენდერო დოკუმენტების წარდგენის თარიღს 5 კალენდარულ დღეზე მეტი ვადით.

**პრეტენდენტი სატენდერო წინადადების წარმოდგენით ადასტურებს, რომ (ა) იგი გაეცნო დანართი #6-ს სახით წარმოდგენილ ნარდობის ხელშეკრულების ნიმუშს, რომლის გაფორმებაც მოხდება გამარჯვებულ პრეტენდენტთან და თანახმაა აღნიშნული რედაქციის გაფორმებაზე; ბ) მისთვის ცნობილია, რომ ხელშეკრულების მოქმედების პერიოდში არ აქვს უფლება, გაზარდოს სახელშეკრულებო ფას/ებ/ი ან სხვაგვარად გააუარესოს შემსყიდველის მდგომარეობა.**

 **დამატებითი მოთხოვნები :**

* იმ შემთხვევაში, თუ შესყიდვის პროცესში ადგილი ექნება **საავანსო გადახდის მოთხოვნას,** რომლის რაოდენობა **არ უნდა აღემატებოდეს მთლიანი თანხის 20%-ს,** გამარჯვებულ პრეტენდენტთან ხელშეკრულების გაფორმებისათვის სავალდებულო პირობაა, ავანსის უზრუნველსაყოფი **საბანკო გარანტიის** წარმოდგენა შემსყიდველისათვის, გაცემული ამ უკანასკნელისათვის მისაღები ფინანსური ინსტიტუტის მიერ.
* **შესრულებულ სამუშაოებზე მინიმალური საგარანტი ვადებია: გათბობა/გაგრილება/ვენტილაცია 2 წელი, ელექტროობა/სუსტი დენები/სახანძრო უსაფრთხოება 1 წელი, სანათებზე 6 თვე, ლამინატის ფილები უნდა იყო 32 კლასი.**
* **სარემონტო სამუშაოების შესასრულებლად გამოყენებულ მასალზე წარმოდგენილ უნდა იყოს ხარისხის დამადასტურებელი სერტიფიკატი**
* **სარემონტო სამუშაოების შესასრულებლად გამოსაყენებელი მასალა უნდა შეთანხმდეს დამკვეთთან**
* + - 1. **პრეტენდენტის დისკვალიფიკაცია**

შემსყიდველი უფლებამოსილია მოახდინოს პრეტენდენტის დისკვალიფიკაცია თუ:

1. პრეტენდენტი ირიცხება მოვალეთა რეესტრში;
2. პრეტენდენტის ქონებაზე რეგისტრირებულია საგადასახადო ან სხგვაგვარი გირავნობა/იპოთეკა/შეზღუდვა;
3. მიმდინარეობს პრეტენდენტის რეორგანიზაცია, ლიკვიდაცია ან გადახდისუუნარობის საქმის წარმოება;
4. სატენდერო განაცხადით მოთხოვნილი დოკუმენტაცია/ინფორმაცია:
* სრულად არ იქნება წარმოდგენილი;
* არ შეესაბამება დადგენილ მოთხოვნებს;
* არ შეესაბამება სინამდვილეს;
* ყალბია.
1. არსებობს სხვა ობიექტური გარმოება, რომელიც შეუძლებელს ხდის პრეტენდენტის შემდგომ მონაწილეობას ტენდერში.
	* + 1. **კონფიდენციალურობა**

პრეტენდენტი პასუხისმგებელია შემსყიდველის მიერ მიწოდებული ინფორმაციის კონფიდენციალურობაზე, როგორც შერჩევის პროცესის მსვლელობის, ასევე, მისი დასრულების შემდეგაც, მიუხედავად ტენდერის შედეგებისა.

* + - 1. **სატენდერო წინადადების წარდგენა**

სატენდერო წინადადებების წარდგენა უნდა მოხდეს ელექტრონულად, [www.tenders.ge](http://www.tenders.ge)-ზე, დახურული კონვერტის პრინციპით.

პრეტენდენტებმა სატენდერო წინადადებები უნდა წარმოადგინონ არაუგვიანეს 2022 წლის 19 დეკემბრისა 18:00 საათისა.

შერჩევის პროცესის მსვლელობისას პრეტენდენტებს უფლება აქვთ მოითხოვონ მათთვის საჭირო ინფორმაცია. დამატებითი ინფორმაციის მოთხოვნის ან კითხვების არსებობის შემთხვევაში, გთხოვთ, მოგვწეროთ ელექტრონული ფოსტის მისამართზე: Clinics\_procurement@evex.ge

პროექტის შესახებ ტექნიკური კითხვების შესახებ შეგიძლიათ დაუკავშირდეთ: 599231923 ლევანი